## **ΕΙΔΙΚΟΙ ΟΡΟΙ ΥΠΗΡΕΣΙΑΣ**

**Για την απευθείας ανάθεση παροχής υπηρεσιών απεντόμωσης για τη Δομή Φιλοξενίας Ασυνόδευτων Ανηλίκων στη Μακρινίτσα, προϋπολογιζόμενης δαπάνης 550,00 ευρώ χωρίς ΦΠΑ και 682,00 ευρώ συμπεριλαμβανομένου του Φ.Π.Α.**

1. Η προμήθεια γίνεται στα πλαίσια του έργου ΜΕΤΟΙΚΟΣ, της Δράσης «Επιχορήγηση Ν.Π. ΑΡΣΙΣ ΚΟΙΝΩΝΙΚΗ ΟΡΓΑΝΩΣΗ ΥΠΟΣΤΗΡΙΞΗΣ ΝΕΩΝ για την υλοποίηση του έργου ΜΕΤΟΙΚΟΣ», η οποία συγχρηματοδοτείται από το Μηχανισμό Έκτακτης Βοήθειας του Ταμείου Ασύλου, Μετανάστευσης και Ένταξης.
2. **Οι παρεχόμενες υπηρεσίες αφορούν μία (1) εφαρμογή με την μέθοδο της ψυχρής εκνέφωσης (fogger), στη Δομή Φιλοξενίας Ασυνόδευτων ανηλίκων στη Μακρινίτσα (περίπου 280 τμ, σαλόνι, βιβλιοθήκη και δωμάτια) και μια (1) επαναληπτική εφαρμογή μετά από δεκαπέντε (15) ημέρες. Διεύθυνση: Μακρινίτσα Βόλου, Τ.Κ. 37011.**
3. Ο ακριβής χρόνος παροχής των υπηρεσιών θα προσδιορισθεί κατόπιν συνεννόησης με τη Δομή.
4. **Η παροχή των παρεχόμενων υπηρεσιών θα πρέπει να γίνει έως τις 31/01/2022.**
5. Ο τρόπος εφαρμογής της υπηρεσίας **απεντόμωσης** θα γίνει ως εξής: Τοίχοι, δάπεδα, παράθυρα, παντζούρια, στρώματα, σκελετό κρεββατιού, σανίδια κλπ.
6. Η χρήση κάθε εγκεκριμένου σκευάσματος πρέπει να γίνεται ακολουθώντας την ετικέτα του και το έντυπο με τις οδηγίες ασφαλούς και ορθής χρήσης του, ώστε να διασφαλίζεται η αποτελεσματικότητά του, αλλά και η ασφάλεια για το χρήστη, τη δημόσια υγεία και το περιβάλλον. Η συνολική διαχείριση των σκευασμάτων και των συσκευασιών τους, δηλαδή η προμήθεια, η μεταφορά και η αποθήκευσή τους πριν και μετά τη χρήση τους, γίνεται αποκλειστικά και μόνο από τον ανάδοχο σύμφωνα με τις προδιαγραφές ορθής αποθήκευσης και φύλαξης γεωργικών φαρμάκων, ενώ η επιβλέπουσα Υπηρεσία μπορεί να διενεργεί κατά την κρίση της και σε τακτά χρονικά διαστήματα τους απαραίτητους ελέγχους καταλληλότητας αυτών των σκευασμάτων.
7. Τα χρησιμοποιούμενα σκευάσματα πρέπει να είναι οπωσδήποτε αδειοδοτημένα από το Υπουργείο Αγροτικής Ανάπτυξης και Τροφίμων, με άδεια που να βρίσκεται σε ισχύ, η δε εταιρία που θα αναλάβει την υλοποίηση του έργου πρέπει να κατέχει ενεργή άδεια από το Υπουργείο Αγροτικής Ανάπτυξης και Τροφίμων, για την καταπολέμηση εντόμων σε κατοικημένους χώρους.
8. Επιθυμητή είναι η πιστοποίηση της εταιρίας για τη δραστηριότητα των υγειονομικών εφαρμογών βάσει αποδεκτών προτύπων ποιότητας και ασφάλειας τροφίμων (πχ ISO 9001, HACCP)
9. Ο Ανάδοχος μετά το πέρας των εργασιών – εφαρμογής θα πρέπει **να εκδίδει υπογεγραμμένο και σφραγισμένο, από επιστημονικό υπεύθυνο, πιστοποιητικό απεντόμωσης των εγκαταστάσεων** που θα βεβαιώνει την κάθε εργασία την οποία έχει εκτελέσει ανά εφαρμογή και τις δραστικές ουσίες που χρησιμοποίησε.
10. **Σε κάθε περίπτωση πρέπει να δίνεται γραπτή εγγύηση καλής εκτέλεσης τουλάχιστον δύο (2) μηνών. Αν μετά το πέρας όλων των απαιτούμενων εργασιών παρουσιαστούν κρούσματα ο Ανάδοχος είναι υποχρεωμένος να επαναλάβει τις εργασίες, χωρίς πρόσθετη επιβάρυνση για την αναθέτουσα ΑΡΣΙΣ.**
11. Ο ανάδοχος θα πρέπει οπωσδήποτε να προσκομίσει το συμβόλαιο ασφάλειας αστικής ευθύνης της εταιρίας για τις εν λόγω εργασίες.
12. Οι ενδιαφερόμενοι οικονομικοί φορείς μπορούν να επισκεφθούν τον χώρο πριν την υποβολή της προσφοράς τους προκειμένου να είναι σε θέση να πραγματοποιήσουν συγκεκριμένη εκτίμηση για την έκταση των απαιτούμενων υπηρεσιών.
13. **Η παροχή υπηρεσιών θα ανατεθεί με τη διαδικασία της απευθείας ανάθεσης και με κριτήριο την πλέον συμφέρουσα από οικονομική άποψη προσφορά, βάσει προσφερόμενης τιμής για το σύνολο των υπηρεσιών.**
14. Ο κάθε ενδιαφερόμενος μπορεί να υποβάλλει την προσφορά του για το σύνολο των υπηρεσιών.
15. Προσφορά που υποβάλλεται για μέρος των παρεχόμενων υπηρεσιών απορρίπτεται ως απαράδεκτη.
16. **Η προσφορά ισχύει και δεσμεύει τον ανάδοχο έως τις 31-01-2022.**
17. Η παραλαβή των παρεχόμενων υπηρεσιών θα πραγματοποιείται από τον αρμόδιο υπάλληλο της ΑΡΣΙΣ που θα προσυπογράφει το σχετικό έγγραφο και θα ελέγχει εάν η εκτέλεση των παρεχόμενων υπηρεσιών έγινε σύμφωνα με τους όρους της πρόσκλησης.
18. Ο προμηθευτής λαμβάνει γνώση των Ειδικών Όρων της παροχής υπηρεσίας και δεσµεύεται ότι θα συµµορφώνεται πλήρως με αυτούς, όπως αυτοί περιγράφονται λεπτομερώς στην παρούσα πρόσκληση. Μη τήρηση αυτών των όρων και των τεχνικών προδιαγραφών συνεπάγεται την απόρριψη της παραλαβής.
19. Η εκχώρηση των υποχρεώσεων και των δικαιωμάτων του αναδόχου σε τρίτους ΑΠΑΓΟΡΕΥΕΤΑΙ.
20. Η ανάθεση μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.
21. Η ΑΡΣΙΣ θα καταβάλλει την αξία των παρεχόμενων υπηρεσιών στα πλαίσια της παρούσας πρόσκλησης **εντός ενενήντα (90) ημερών ύστερα από την παροχή των υπηρεσιών και την έκδοση από τον προμηθευτή του Τιμολογίου-Παροχής Υπηρεσιών, στο οποίο να αναγράφονται το είδος, η υπηρεσία, η τιμή μονάδας, η συνολική αξία της υπηρεσίας και οι νόμιμες επιβαρύνσεις και την έκδοση από τον προμηθευτή των παρακάτω δικαιολογητικών πληρωμής:**

* Βεβαίωση ασφαλιστικής ενημερότητας, για είσπραξη, σε ισχύ (για ασφαλιστικές εισφορές του προσωπικού), όπου απαιτείται από τις κείμενες διατάξεις.
* Βεβαίωση ασφαλιστικής ενημερότητας μη μισθωτών ΕΦΚΑ, για είσπραξη, σε ισχύ (ανάλογα με τη νομική μορφή του αναδόχου), όπου απαιτείται από τις κείμενες διατάξεις
* Φορολογική ενημερότητα, για είσπραξη, σε ισχύ, (σε περίπτωση που το σύνολο των τιμολογίων είναι άνω των 1.500,00€ μικτά), όπου απαιτείται από τις κείμενες διατάξεις ή Βεβαίωση φορολογικής οφειλής (σε περίπτωση μη απόδοσης των ληξιπρόθεσμων φορολογικών οφειλών), όπου απαιτείται από τις κείμενες διατάξεις.

1. Τον προμηθευτή βαρύνουν και συμπεριλαμβάνονται στην τιμή της προσφοράς του ο ΦΠΑ και οι νόμιμες κρατήσεις όπως αυτές ισχύουν κατά την ημέρα της ανάθεσης.
2. Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.